### Resumé

Initiativsag fremsat af Brian Jacobsen på vegne af den konservative gruppe med forslag om ny placering af "Karins Pølsevogn".

### Sagsfremstilling

I henhold til kommunestyrelseslovens § 11 samt § 3 i forretningsordenen for Vejle Byråd fremsender Brian Jacobsen (C) på vegne af den konservative gruppe følgende forslag til optagelse på Byrådets dagsorden for mødet den 6. marts 2023:

"Vejle Kommune har brug for at omlægge krydset [adresse] Vardevej. I den forbindelse skal "Karins Pølsevogn" finde ny placering.

Vejle Kommune ønsker at fremstå som en attraktiv erhvervskommune, der behandler store som små virksomheder ordentligt og som ikke fratager erhvervsdrivende mulighed for at drive virksomhed uden at have forsøgt alle løsninger først.

Flere placeringer har været drøftet i Teknisk Udvalg, uden at disse har været realistiske for pølsevognen eller kommunen.

Det forekommer dog, at en placering ud for [adresse] 19 er en optimal løsning. På dette areal er der en plæne med p pladser, der fint kan udgøre erstatningsareal for pølsevognen.

Arealet har endvidere tidligere (1988) tjent som ramme for selvsamme pølsevogn."

### Indstilling Brian Jacobsen indstiller,

At der findes et passende areal til pølsevognen med passende antal p pladser til "Karins Pølsevogn" ud for [adresse] 19.

### Beslutning

Ziggy Bertelsen havde på vegne af Socialdemokratiet fremsendt følgende ændringsforslag:

”Vejle Kommune bør forsøge at anvise anden placering, når vi opsiger en aftale om areal stillet til rådighed for en pølsevogn. Efter flere forsøg på placering af [adresse] foreslår socialdemokraterne i [adresse], at pølsevognen tilbydes placeret i parken på hjørnet af [adresse] og [adresse]. Med denne placering i umiddelbar nærhed af den nuværende placering kan vognen dække byen og det eksisterende kundegrundlag, som den gør i dag.

Der anlægges fem parkeringspladser på [adresse] vestside. Forvaltningen fordeler disse til henholdsvis korttidsparkering og parkering uden tidsbegrænsning af hensyn til beboerne i området.

Aftalen om brugen af arealet i parken kan ikke overdrages. Såfremt de nuværende ejere af [adresse] ikke længere ønsker at drive pølsevogn i parken, fjernes pølsevognen som udgangspunkt, og parken genetableres med nye træer, som erstatning for de træer, der fældes ved flytningen af pølsevognen til parken.

Beslutning
at Sussanne Nissen tilbydes placering i parken på hjørnet af [adresse] og [adresse] med de vilkår, som fremgår af teksten herover.”

Gert Gregersen og Bent Lassen havde på vegne af Venstre fremsendt følgende ændringsforslag:

”Krydset hvor Karin Pølsebod befinder sig, skal ændres for at optimere trafikafviklingen på Vejfirkanten, så der skabes en bedre udnyttelse af signalanlægget. Opgraderingen er samtidig en del af at sikre en højere kapacitet på strækningen [adresse] og [adresse]. Således kan trafikken i højere grad afvikles her, end indenfor Vejfirkanten.

Desuden vil det blive muligt at udnytte midterrabatten til vandhåndtering af regnvand fra et ganske stort vandopland nord for [adresse].

Esmarelda Ravn har gennem en årrække været placeret på en såkaldt stadeplads for ”enden af [adresse]”. Der er en kontrakt hvoraf det fremgår at den nuværende betaling er godt 1.000 kr. om måneden, og at der er opsigelsesvarsel på 3 måneder.

TU har haft en flerårig dialog med ejeren af Ritt Schultz om fremtidig placering. Beslutningen om opsigelse blev taget 5. september 2023 – over 6 måneder før opsigelsesdatoen, der er ultimo marts 2024.

Ændringsforslag:
TU genbesøger sagen og der findes den mest oplagte plads enten i nærheden af den nuværende placering eller i nærheden af [adresse] med følgende betingelser:

* Boulevarden 19 er ikke udlagt som stadeplads. Derfor skal ejerne fremadrettet betale jordleje efter markedspris.
* Alle omkostninger i forbindelse med flytningen er Vejle Kommune uvedkommende. For god ordens skyld bemærkes at Teknisk Forvaltning anslår udgifterne til 665.000,- kr. for flytning til [adresse] 19; lidt mindre med flytning til området omkring nuværende placering.”

Efterfølgende stillede Frank Søndergaard følgende ændringsforslag til Venstres ændringsforslag:
Den sidste dot i Venstres ændringsforslag om ”- Alle omkostninger i forbindelse med flytningen er Vejle Kommune uvedkommende. For god ordens skyld bemærkes at Teknisk Forvaltning anslår udgifterne til 665.000,- kr. for flytning til [adresse] 19; lidt mindre med flytning til området omkring nuværende placering” udgår af ændringsforslaget.

Herefter overgik sagen til afstemning. Der var enighed om, at der til alle forslag blev tilføjet, at forvaltningen skal undersøge de juridiske rammer for de enkelte forslag.

Det blev først stemt om ændringsforslag (procedureforslag) fremsat af Venstre.

For forslaget stemte et mindretal på 12 medlemmer: Dennis Bruun, Birger Pedersen, Birthe Svendsen, Mikael Petersen, Boe Iversen, Jannie Jessen, Mads Berg, Gert Gregersen, Aksel Lind, Bent Lassen, Ronni Koch og Paul Krogh

Imod forslaget stemte et flertal på 18 medlemmer: Frank Søndergaard, Alex Thomsen, Lena Overgaard, Brian Jacobsen, Jacqueline Andersen, Yda Thomsen, Lucas Nørgaard, Sabine Kristiansen, Johan Christensen, Helge Holm, Erik Klausen, George Møller, Martin Paulsen, Nina Jørgensen, Dorte Søndergaard, Sarah Steffensen, Solvej Frandsen og Jano Eriksen.

Ulrik Jepsen undlod af stemme.

Ændringsforslag fremsat af Venstre bortfaldt hermed.

Herefter blev der stemt om forslaget i indstillingen i sagen fremsat af Det Konservative Folkeparti.

For forslaget stemte et mindretal på 8 medlemmer: Alex Thomsen, Lena Overgaard, Brian Jacobsen, Simone Petersen, Yda Thomsen, Sarah Steffensen, Solvej Frandsen og Jano Eriksen

Imod forslaget stemte et flertal på 22 medlemmer: Dennis Bruun, Birger Pedersen, Birthe Svendsen, Mikael Petersen, Boe Iversen, Jannie Jessen, Mads Berg, Gert Gregersen, Aksel Lind, Bent Lassen, Ronni Koch, Paul Krogh, Ulrik Jepsen, Lucas Nørgaard, Sabine Kristiansen, Johan Christensen, Helge Holm, Erik Klausen, George Møller, Martin Paulsen, Nina Jørgensen og Dorte Søndergaard

Frank Søndergaard undlod af stemme.

Hermed bortfaldt forslaget i sagens indstilling fremsat af Det Konservative Folkeparti.

Herefter blev der stemt om Socialdemokratiets ændringsforslag.

For forslaget stemte et flertal på 18 medlemmer: Frank Søndergaard, Alex Thomsen, Lena Overgaard, Brian Jacobsen, Simone Petersen, Yda Thomsen, Lucas Nørgaard, Sabine Kristiansen, Johan Christensen, Helge Holm, Erik Klausen, George Møller, Martin Paulsen, Nina Jørgensen, Dorte Søndergaard, Sarah Steffensen, Solvej Frandsen og Jano Eriksen.

Imod forslaget stemte et mindretal på 13 medlemmer: Dennis Bruun, Birger Pedersen, Birthe Svendsen, Mikael Petersen, Boe Iversen, Jannie Jessen, Mads Berg, Gert Gregersen, Aksel Lind, Bent Lassen, Ronni Koch, Paul Krogh og Ulrik Jepsen.

Socialdemokratiets ændringsforslag med tilføjelsen om at forvaltningen skal undersøge de juridiske rammer for forslaget blev hermed vedtaget.

Ændringsforslag fremsat af Frank Søndergaard bortfaldt hermed.

Fraværende: Britta Paulsen. I stedet mødte Birger Pedersen.